Projekts

LATVIJAS REPUBLIKAS MINISTRU KABINETS

2018. gada Noteikumi Nr.

Rīgā (prot. Nr. §)

**Grozījumi Ministru kabineta 2015. gada 28. jūlija noteikumos Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām”**

Izdoti saskaņā ar

Informācijas tehnoloģiju drošības likuma

[8. panta](https://likumi.lv/ta/id/220962-informacijas-tehnologiju-drosibas-likums#p8) piekto un sesto daļu un Valsts informācijas

sistēmu likuma [4. panta](https://likumi.lv/ta/id/62324-valsts-informacijas-sistemu-likums#p4) otro daļu

Izdarīt Ministru kabineta 2015. gada 28. jūlija noteikumos Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” (Latvijas Vēstnesis, 2015, 149. nr.; 2017, 254. nr.) šādus grozījumus:

1. Papildināt norādi, uz kāda likuma pamata noteikumi izdoti, aiz vārda “piekto” ar vārdiem “un sesto”.

2. Izteikt 1.1. apakšpunktu šādā redakcijā:

“1.1. valsts un pašvaldību institūciju informācijas un komunikācijas tehnoloģiju minimālās drošības prasības un kārtību, kādā valsts un pašvaldību institūcijas, informācijas tehnoloģiju kritiskās infrastruktūras īpašnieki vai tiesiskie valdītāji nodrošina informācijas un komunikācijas tehnoloģiju sistēmu atbilstību minimālajām prasībām;”.

3. Papildināt noteikumus ar 1.3. apakšpunktu šādā redakcijā:

“1.3. informācijas tehnoloģiju drošības prasības privāto tiesību juridiskajām personām, kas ir pamatpakalpojuma sniedzēji un digitālā pakalpojuma sniedzēji.”.

4. Papildināt 3. punktu aiz vārdiem “attiecas uz” ar vārdiem “valsts un pašvaldību institūciju vai informācijas tehnoloģiju kritiskās infrastruktūras”.

5. Papildināt 4. punktu aiz vārdiem “drošības pārvaldnieks” ar vārdiem “bet informācijas tehnoloģiju kritisko infrastruktūru – par infrastruktūras drošību atbildīgā persona”.

6. Papildināt noteikumus ar 4.1 un 4.2 punktu šādā redakcijā:

“4.1 Valsts un pašvaldību institūcijas savā darbībā izmanto informācijas un komunikācijas tehnoloģijas, kas atbilst šajos noteikumos informācijas un komunikāciju tehnoloģiju sistēmām noteiktajām prasībām, kā arī ņem vērā kompetentās Informācijas tehnoloģiju drošības incidentu novēršanas institūcijas un Satversmes aizsardzības biroja izstrādātos ieteikumus par izmantojamajām informācijas un komunikācijas tehnoloģijām, tostarp bezmaksas programmatūru un veicamajiem drošības pasākumiem.

4.2 Privāto tiesību juridiskās personas, kas ir pamatpakalpojuma sniedzēji un digitālā pakalpojuma sniedzēji, ievēro šajos noteikumos sistēmām noteiktās prasības, ciktāl šajos noteikumos nav noteikts citādi.”.

7. Aizstāt 7. punkta ievaddaļā vārdus “lai sistēmu” ar vārdiem “lai valsts un pašvaldību institūciju sistēmas, kas nav kritiskās infrastruktūras informācijas sistēmas vai sistēmas, ko izmanto pamatpakalpojuma un digitālā pakalpojuma sniegšanai,”.

8. Aizstāt 7.1.4., 7.1.5., 7.1.6., 7.1.7., 7.1.8. un 7.1.9. apakšpunktā vārdu “institūcijas” (attiecīgā locījumā) ar vārdiem “valsts un pašvaldību institūcijas” (attiecīgā locījumā).

9. Papildināt noteikumus ar 7.1 punktu šādā redakcijā:

“7.1 Kritiskās infrastruktūras informācijas sistēmas un sistēmas, ko izmanto pamatpakalpojuma vai digitālā pakalpojuma sniegšanai attiecīgi pamatpakalpojuma sniedzējs vai digitālā pakalpojuma sniedzējs, ir atzīstamas par paaugstinātas drošības sistēmām.”.

10. Aizstāt 8. punktā vārdus “katra institūcija” ar vārdiem “valsts un pašvaldību institūcijas, informācijas tehnoloģiju kritiskās infrastruktūras īpašnieks vai tiesiskais valdītājs, pamatpakalpojuma sniedzējs vai digitālā pakalpojuma sniedzējs (turpmāk – institūcija)”.

11. Aizstāt 15.4. apakšpunktā vārdus “deviņiem simboliem un satur vismaz vienu lielo latīņu alfabēta burtu, mazo latīņu alfabēta burtu, ciparu un” ar vārdiem “deviņām rakstu zīmēm un satur vismaz vienu lielo latīņu alfabēta burtu, mazo latīņu alfabēta burtu un ciparu vai”.

12. Papildināt 15.10. apakšpunktu ar otru teikumu šādā redakcijā:

“Sistēmas auditācijas pierakstos var ietvert informāciju par pieslēgšanos vai atslēgšanos no sistēmas, datu atlasi, kā arī konta izveidi, grozīšanu vai dzēšanu, fiksējot notikumu laiku, kas sakrīt ar faktiskā notikuma koordinēto pasaules laiku (UTC), interneta protokola adresi, no kuras veikta darbība, aprakstu, kā arī informāciju par darbības iniciatoru – identifikatoru, pieslēguma metadatus.”.

13. Papildināt 21. un 22. punktu aiz vārda “ja” ar vārdiem “valsts un pašvaldību”.

14. Papildināt 23. punktu aiz vārda “uzlabojumiem” ar vārdiem “valsts un pašvaldību”.

15. Izteikt 24.6. apakšpunktu šādā redakcijā:

“24.6. tiek nodrošināta sistēmas (gan servisa, gan operētājsistēmas) pierakstu veidošana, kas satur sistēmas auditācijas datus – autentifikācijas datus un tīkla plūsmas auditācijas datus, domēna vārdu sistēmas (DNS) servera pierakstus, Ielaušanās atklāšanas sistēmu (IDS) pierakstus, operētājsistēmas autentifikācijas pierakstus, un uzglabāšana vismaz 18 mēnešus pēc ieraksta izdarīšanas, uzglabājot sistēmas pierakstus vai to kopijas atsevišķi, nodalīti no attiecīgās sistēmas;”.

16. Papildināt noteikumus ar 25.14. un 25.15. apakšpunktu šādā redakcijā:

“25.14. kārtību, kādā izvērtē ieviešamo sistēmas jauninājumu ietekmi uz sistēmu drošību;

25.15. kārtību, kādā veido, uzglabā, apstrādā un dzēš sistēmas pieraksta failus.”.

17. Svītrot noteikumu 31. punktu.

18. Papildināt 34. punktu ar otru teikumu šādā redakcijā:

“Prasību uzskata par izpildītu, ja institūcija sistēmu ir sertificējusi saskaņā ar starptautiski atzītiem standartiem informācijas sistēmu drošības jomā.”.

19. Papildināt noteikumus ar 36.1 un 36.2 punktu šādā redakcijā:

“36.1 Līgumu par pakalpojumu, programmatūru vai iekārtu iegādi paaugstinātas drošības sistēmām atļauts slēgt ar juridisku personu, kas ir reģistrēta NATO, Eiropas Savienības vai Eiropas Ekonomikas zonas dalībvalstī, vai fizisku personu, kas ir NATO, Eiropas Savienības, Eiropas Ekonomikas zonas valsts pilsonis vai Latvijas Republikas nepilsonis.

36.2 Privāto tiesību juridiskās personas, kuru īpašumā vai valdījumā esošās sistēmas atzītas par kritiskās infrastruktūras informācijas sistēmām vai kas atzīti par pamatpakalpojuma sniedzējiem, sešu mēnešu laikā no lēmuma pieņemšanas nodrošina, ka sistēmas atbilst šajos noteikumos noteiktajām prasībām.”.

20. Papildināt noteikumus ar 43. punktu šādā redakcijā:

“43. Privāto tiesību juridiskajām personām, kas ir informācijas tehnoloģiju kritiskās infrastruktūras īpašnieki vai tiesiskie valdītāji, pamatpakalpojuma sniedzēji un digitālo pakalpojumu sniedzēji, šo noteikumu prasības piemēro no 2019. gada 1. maija.”.

21. Papildināt noteikumus ar informatīvo atsauci uz Eiropas Savienības direktīvu šādā redakcijā:

“**Informatīva atsauce uz Eiropas Savienības direktīvām**

Noteikumos iekļautas tiesību normas, kas izriet no Eiropas Parlamenta un Padomes 2016. gada 6. jūlija direktīvas (ES) 2016/1148 par pasākumiem nolūkā panākt vienādi augsta līmeņa tīklu un informācijas sistēmu drošību visā Savienībā.”.

Ministru prezidents M. Kučinskis

Aizsardzības ministrs R. Bergmanis